פעולות חיל הים כנגד הצי הסורי במלחמת ששת הימים

מבוא 

לחוף הסורי ניתנה חשיבות משנית בתכניות התקיפה של חיל הים. המאמץ העיקרי תוכנן לחופי מצריים. התכניות התבססו על תקיפות קומנדו המובל  ע"י סד"גים מגויסים.
 חלק מהכוח יצא לשטח עוד לפני פרוץ המלחמה והמתין להוראות.

אישור התקיפה הגיע רק בשעות אחר הצהריים של ה-5 ביוני אחרי פרוץ המלחמה ורק לאחר ביטול משימת הנחיתה שתוכננה לחוף סיני. במשך  התגבשו התכניות והיעדים הסופיים לשלוש פעולות: 

פעולת מינט אל בידה

כללי
נמל מינט אל ביידה היה אז הבסיס  הראשי  של הצי הסורי.
הסד"ג המגויס "גלים" שיועד לתקיפת הנמל יצא לאזור כבר ב25 למאי ("תקופת ההמתנה"), חזר לחיפה ב1- ליוני ויצא שוב ב4- ליוני כשעל סיפונו כוח של שייטת 13.

המטרה
כוח צוללים של שייטת  13 מובל ע"ג הסד"ג "גלים"  יפגע בכלי שייט סוריים בנמל מינט אל ביידה בלילה שבין 5 ל 6 ליוני . 

תיאור הפעולה
ב 051845 נתקבל אישור סופי לפעולת הסד"ג כנגד נמל מינט אל בידה,  הסד"ג הגיע לנקודת  ההורדה ב- 2105 , בזמן ההורדה נפגעה אחת מסירות הגומי , החלפתה בסירה הרזרבית גרמה לעיכוב ורק ב 2205 יצאו סירות הגומי לכיוון ראס פאסורי.
ב- 060020 הגיע הכוח אל שפך נהר קנדיל , פנה דרומה והגיע בשעה 0100 לקצה הדרומי של ראס פאסורי, באותו  זמן נכנסו למעגן כלי שייט והמעגן הואר בזמן התקשרותם.
הכוח נאלץ לחכות, מפקד הכוח החליט להמתין בקרבת הסלעים.  לאחר כניסת כלי השייט למעגן נותרו שעתיים של חשיכה ולכן החליט מפקד הצוללים לדחות את הביצוע ללילה הבא.

פעולת טרטוס

כללי
בנמל טרטוס היו ערוכים  סט"רים וסטי"לים, הנמל היה מוגן  ע"י תחנות מכ"מ , יחידות צבא ומשמר חופים. להובלת הכוח התוקף הוקצה הסד"ג "שיקמונה" 

המטרה
כוח צוללים של שייטת  13 מובל ע"ג הסד"ג "שיקמונה"  יפגע בכלי שייט סוריים בנמל טרטוס  בלילה שבין 5 ל 6 ליוני .

תיאור הפעולה
הכוח יצא לים ב-4 ליוני, הכוונות (אם כי לא האישור הסופי) הועברו לכוח בבוקר ה5 ביוני,
הסד"ג פנה לכיוון כף גרקו (קפריסין) לצורך התאפסות בניווט ואז החל את דרכו חזרה, מזרחה לכיוון טרטוס. הים היה גלי ולנקודת ההורדה הגיע הכוח רק  ב 2240.
לאחר ביצוע הערכת מצב החליט המפקד לדחות הפעולה ללילה הבא.

פעולת בניאס

כללי
בבניאס נמצא מסוף דלק הכולל מכלים ,מתקני שאיבה , בתי מלאכה  ומעגן מכליות . 
מערך הגנת החוף כלל תחנת מכ"מ, במעגן נפרשו סטי"לים סוריים.

המטרה
כוח צוללים של שייטת  13 מובל ע"ג אח"י נוגה  יפגע בכלי שייט סוריים בנמל בניאס  בלילה שבין 5 ל 6 ליוני .
תיאור הפעולה
הביצוע הוטל על אח"י נוגה שהייתה מיועדת בתחילה להיות ספינת פיקוד למבצע הנחיתה בחוף סיני (שבוטל), הספינה עלתה בזמנים אחרונים צפונה לכיוון החוף הסורי והגיעה 
לנקודת ההורדה בשעה 2300, לאחר ההורדה החל כוח ש/13 לנוע לעבר החוף אך לא הצליח להזדהות בשטח. בשעה 0250 החליט המפקד שאין טעם להמשיך לחפש את היעד והחל לנוע מערבה לעבר נקודת האיסוף. 

בזמן ההמתנה של ה"נגה" לכוח נתגלו 3 מטרות במכ"ם,  ה"נגה" התקרבה אליהם וזיהתה אותם כסטרי"ם סוריים , הסט"רים  לא זיהו את הנוגה, והמשיכו בדרכם. מפקד ה"נגה" נמנע מלפתוח  באש משום שלא רצה לפגוע בחשאיות ביצוע כוח ש- 13 ובסיכויי החבירה (המפקד בוקר קשות על החלטתו זו).

בשעה 060500  נאספו סירות הגומי מבלי שהמשימה בוצעה.
מפקד ה"נגה" טען שסירות הגומי טעו בנווט החופי ומפקד כוח ש/13 טען שה"נגה" הורידה אותם בנקודה שגויה – הויכוח לא הוכרע.